
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 773 

28 Ιουλίου 1998 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Έγκριση υπερωριακής κ.λπ. εργασίας τριών (3) αστυ¬ 
νομικών της προσωπικής ασφάλειας του Υπουργού 
ΠΕ.ΧΩ.Δ.Ε. και δύο (2) αστυνομικών της προσωπι¬ 
κής ασφάλειας του Υφυπουργού ΠΕ.ΧΩ.Δ.Ε. (Κο- 

λιοπάνου) .. 1 

Έγκριση υπερωριακής, νυχτερινής Κυριακών και εξαι¬ 
ρέσιμων ημερών εργασίας του προσωπικού που 
υπηρετεί στα Πολιτικά Γραφεία Υπουργού, Υφυ¬ 
πουργού και Γενικού Γραμματέα ΥΠΕ.ΧΩ.Δ.Ε. 

(πληνΓΓΔΕ) . 2 

Παράταση προθεσμιών απόδοσης Φ.Μ.Υ. στις Δ.Ο.Υ. 

Νέας Σμύρνης, Β' Καλλιθέας και Νέας Ιωνίας — 3 
Αναστολή λειτουργίας Τοπικών Τελωνειακών Γρα¬ 
φείων . 4 

Ρύθμιση θεμάτων που ανακύπτουν από την εφαρμογή 
του συστήματος πληρωμής των συντάξεων και βοη¬ 
θημάτων του Δημοσίου μέσω Τραπεζικών λογαρια¬ 
σμών . 5 

Αναγνώριση Κυνηγετικού Συλλόγου Ζαγορίου ως συ- 
νεργαζομένου μετά του Υπ. Γεωργίας. 6 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2047117/4960/0022 (1) 

Έγκριση υπερωριακής κ.λπ. εργασίας τριών (3) αστυνομι¬ 
κών της προσωπικής ασφάλειας του Υπουργού ΠΕ.¬ 
ΧΩ.Δ.Ε. και δύο (2) αστυνομικών της προσωπικής 
ασφάλειας του Υφυπουργού ΠΕ.ΧΩ.Δ.Ε. (Κολιοπά- 
νου). 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του αρ. 29Α του Ν. 1558/85, όπως προ¬ 
στέθηκε με το αρ. 27 του Ν. 2081 /92 και αντικαταστά- 
θηκε με το αρ. 1 του Ν. 2469/97 (ΦΕΚ 38Α'). 

2. Τις διατάξεις του άρθρου 15, παρ. 1, εδάφιο 1 του Ν. 
2592/98 (ΦΕΚ 57/Α718.3.98). 

3. Τις με αρ. 88 και 120 έτους 1985 πράξεις Υπουργι¬ 


κού Συμβουλίου, καθώς και την ΠΥΣ 33/30.5.97 (ΦΕΚ 
109/τ.Α’/30.5.97) «τροποποίηση και συμπλήρωση της αρ. 
88/2.8.85 ΠΥΣ και προσαρμογή της στις διατάξεις του Ν. 
2470/97». 

4. Την κοινή απόφαση 1107147/1239/0006Α/4.10.96 
«Ανάθεση αρμοδιοτήτων στον Υφυπουργό Οικονομι¬ 
κών». 

5. Τις υπάρχουσες πιστώσεις στους κ.α.ε. 0531 και 
0532 του φορέα 31-110 (ΥΠΕΧΩΔΕ) του τακτικού προϋ¬ 
πολογισμού έτους 1998. 

6. Τις υπηρεσιακές ανάγκες του Γραφείου Υπουργού 
και Υφυπουργού ΠΕ.ΧΩ.Δ.Ε. 

7. Τις διατάξεις του αρ. 40 του Ν. 849/78 (ΦΕΚ 232Α), 
όπως συμπληρώθηκε με το αρ. 8 του Ν. 2129/93 (ΦΕΚ 
57Α'), αποφασίζουμε: 

Εγκρίνουμε την υπερωριακή κ.λπ. απασχόληση τριών 
(3) υπαλλήλων (αστυνομικών) της προσωπικής ασφάλειας 
του Υπουργού ΠΕ.ΧΩ.Δ.Ε. και δύο (2) υπαλλήλων (αστυ¬ 
νομικών) της προσωπικής ασφάλειας του Υφυπουργού 
ΠΕ.ΧΩ.Δ.Ε. για το χρονικό διάστημα από 1.1.1998 μέχρι 
31.12.1998. 

Οι ώρες υπερωριακής κ.λπ. εργασίας για τον κάθε ανα- 
φερόμενο ορίζονται ανά μήνα ως εξής: 

Για απογευματινή (πέραν της υποχρεωτικής): σαράντα 
πέντε (45) ώρές. 

Γ ια εργασία Κυριακών και εξαιρέσιμων ημερών: είκοσι 
(20) ώρες. 

Γ ια εργασία νυχτερινών ωρών καθώς και νυχτερινών Κυ¬ 
ριακών και εξαιρέσιμων ημερών: δέκα πέντε (15) ώρες. 

Με την απόφαση αυτή προκαλείται δαπάνη σε βάρος 
του τακτικού προϋπολογισμού για το έτος 1998, η οποία 
θα βαρύνει τον φορέα 31-110 (ΥΠΕ.ΧΩ.Δ.Ε.). 

κ.α.ε. 0531 (δρχ. 2.700.000 περίπου προκαλούμενη 
δαπάνη) στον οποίο έχει εγγράφει πίστωση δρχ. 
3.000.000. 

κ.α.ε. 0532 (δρχ. 2.600.000 περίπου προκαλούμενη 
δαπάνη) στον οποίο έχει εγγράφει πίστωση δρχ. 
3.000.000. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουλίου 1998 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ 

Ν. ΧΡΙΣΤΟΔΟΥΛΑΚΗΣ ΚΩΝ. ΛΑΛΙΩΤΗΣ 

-♦- 

Αριθ. 2042811/4465/0022 (2) 

Έγκριση υπερωριακής, νυχτερινής Κυριακών και εξαιρέ¬ 
σιμων ημερών εργασίας του προσωπικού που υπηρετεί 
στα Πολιτικά Γραφεία Υπουργού, Υφυπουργού και Γε¬ 
νικού Γραμματέα ΥΠΕ.ΧΩ.Δ.Ε. (πλην ΓΓΔΕ). 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του αρ. 29Α του Ν. 1558/85, όπως προ¬ 
στέθηκε με το αρ. 27 του Ν. 2081/92 και αντικαταστά- 
θηκε με το αρ. 1 του Ν. 2469/97 (ΦΕΚ 38Α'). 

2. Τις διατάξεις του άρθρου 15 του Ν. 2592/98 (ΦΕΚ 
57/Α718.3.98) «Αναπροσαρμογή συντάξεων πολιτικών 
συνταξιούχων του Δημοσίου, ρύθμιση συνταξιοδοτικών 
θεμάτων και άλλες διατάξεις». 

3. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα» της ΠΥΣ 88/85 «Οργφάνωση και λει¬ 
τουργία Πολιτικών Γραφείων μελών της Κυβέρνησης και 
Υφυπουργών καθώς και την ΠΥΣ 33/305.97 (ΦΕΚ 109/ 
τ.Α/30.5.97). 

4. Τις υπάρχουσες πιστώσεις σε βάρος του τακτικού 
προϋπολογισμού έτους 1998 του φορέα 31-110 (ΥΠΕ.¬ 
ΧΩ.Δ.Ε.) (κ.α.ε. 0511 32.000.000 δρχ., κ.α.ε. 0512 
30.000.000 δρχ., κ.α.ε. 0521 8.000.000 δρχ. και κ.α.ε. 
0522 8.000.000 δρχ. 

5. Την ανάγκη υπερωριακής, νυχτερινής, Κυριακών και 
εξαιρέσιμων ημερών εργασίας του προσωπικού που υπη¬ 
ρετεί στα Πολιτικά Γραφεία Υπουργού, Υφυπουργού και 
Γενικού Γραμματέα ΥΠΕ.ΧΩ.Δ.Ε. σύμφωνα με τα υπ’ 
αριθμ. Πρωτ. 7440/5205/24.6.95, 7441/5206/24.6.98 
και 1752/5208/24.6.98 έγγραφα των Δ/ντών των ανω¬ 
τέρω Πολιτικών Γ ραφείων, αντίστοιχα και τα υπ’ αριθμ. α) 
2671/5242/26.6.98, β) 2672/5241/26.6.98 έγγραφα 
του Γεν. Γραμματέα ΥΠΕ.ΧΩ.Δ.Ε. 

6. την υπ’ αριθμ. 1107147/1239/0006Α/4.10.96 από¬ 
φαση του Πρωθυπουργού και του Υπουργού Οικονομικών 
«περί ανάθεσης αρμοδιοτήτων στους Υφυπουργούς Οικο¬ 
νομικών». 

7. Τις διατάξεις του αρ. 40 του Ν. 849/78 (ΦΕΚ 232Α'), 
όπως συμπληρώθηκε με το αρ. 8 του Ν. 2129/93 (ΦΕΚ 57 
Α'), αποφασίζουμε: 

Εγκρίνουμε την υπερωριακή, νυχτερινή, Κυριακών και 
εξαιρέσιμων ημερών εργασίας του προσωπικού, μονίμου 
και με σύμβαση Ιδιωτικού Δικαίου, που υπηρετεί στα Πολι¬ 
τικά Γραφεία Υπουργού, Υφυπουργού και Γενικού Γραμ¬ 
ματέα ΥΠΕ.ΧΩ.Δ.Ε. για κάλυψη υπηρεσιακών αναγκών 
από 1.1.1998 μέχρι 31.12.1998, ως κατωτέρω: 

Α) ΓΡΑΦΕΙΟ ΥΠΟΥΡΓΟΥ: 48 συνολικά άτομα 

1. Μόνιμο Προσωπικό (αποσπασμένοι, μετακλητοί, Ει¬ 
δικοί Σύμβουλοι - Συνεργάτες κ.λπ.). 


α) Για 42 άτομα υπερωριακή εργασία: μέχρι 40 ώρες το 
μήνα για κάθε υπάλληλο. 

β) Για 12 άτομα νυχτερινή εργασία: μέχρι 30 ώρες το 
μήνα για κάθε υπάλληλο. 

γ+ Για 16 άτομα εργασία Κυριακών και Εξαιρέσιμων 
ημερών: μέχρι 20 ώρες το μήνα για κάθε υπάλληλο. 

2. Για 2 οδηγούς αναλυτικά ως εξής: 

α) Υπερωριακή εργασία: μέχρι 40 ώρες το μήνα για κάθε 
υπάλληλο. 

β) Νυχτερινή εργασία: μέχρι 30 ώρες το μήνα για κάθε 
υπάλληλο. 

γ) Εργασία Κυριακών και εξαιρέσιμων ημερών: μέχρι 20 
ώρες το μήνα για κάθε υπάλληλο. 

3. Για 3 άτομα με σύμβαση Ιδιωτικού Δικαίου αναλυτικά 
ως εξής: 

α) Υπερωριακή εργασία: μέχρι 40 ώρες το μήνα για κάθε 
υπάλληλο. 

β) Νυχτερινή εργασία: μέχρι 30 ώρες το μήνα για κάθε 
υπάλληλο. 

γ) Εργασία Κυριακών και εξαιρέσιμων ημερών: μέχρι 20 
ώρες το μήνα για κάθε υπάλληλο. 

Β) ΓΡΑΦΕΙΟ ΥΦΥΠΟΥΡΓΟΥ: 13 συνολικά άτομα 

1. Μόνιμο Προσωπικό (αποσπασμένοι, μετακλητοί, Ει¬ 
δικοί Σύμβουλοι - Συνεργάτες). 

α) Για 12 άτομα υπερωριακή εργασία: μέχρι 40 ώρες το 
μήνα για κάθε υπάλληλο). 

β) Για 6 άτομα νυχτερινή εργασία: μέχρι 30 ώρες το 
μήνα για κάθε υπάλληλο. 

γ) Για 6 άτομα εργασία Κυριακών και Εξαιρέσιμων ημε¬ 
ρών: μέχρι 20 ώρες το μήνα για κάθε υπάλληλο. 

2. Για 1 οδηγό: 

α) Υπερωριακή εργασία: μέχρι 40 ώρες το μήνα για κάθε 
υπάλληλο. 

β) Νυχτερινή εργασία: μέχρι 30 ώρες το μήνα για κάθε 
υπάλληλο. 

γ) Εργασία Κυριακών και εξαιρέσιμων ημερών: μέχρι 20 
ώρες το μήνα για κάθε υπάλληλο. 

Γ) ΓΡΑΦΕΙΟ ΓΕΝΙΚΟΥ ΓΡΑΜΜΑΤΕΑ: 19 συνολικά 
άτομα 

1. Μόνιμο Προσωπικό (αποσπασμένοι, Ειδικοί Σύμβου¬ 
λοι - Συνεργάτες). 

α) Για 12 άτομα υπερωριακή εργασία: μέχρι 40 ώρες το 
μήνα για κάθε υπάλληλο). 

β) Για 6 άτομα νυχτερινή εργασία: μέχρι 30 ώρες το 
μήνα για κάθε υπάλληλο. 

γ) Για 6 άτομα εργασία Κυριακών και Εξαιρέσιμων ημε¬ 
ρών: μέχρι 20 ώρες το μήνα για κάθε υπάλληλο. 

2. Για 1 οδηγό: αναλυτικά ως εξής: 

α) Υπερωριακή εργασία: μέχρι 40 ώρες το μήνα. 

β) Νυχτερινή εργασία: μέχρι 30 ώρες το μήνα. 

γ) Εργασία Κυριακών και εξαιρέσιμων ημερών: μέχρι 20 
ώρες το μήνα. 

3. Για 5 άτομα με σύμβαση Ιδιωτικού Δικαίου: αναλυτικά 
ως εξής: 

α) Υπερωριακή εργασία§ μέχρι 40 ώρες το μήνα για 
κάθε υπάλληλο. 

β) Νυχτερινή εργασία: μέχρι 30 ώρες το μήνα για κάθε 
υπάλληλο. 

γ) Εργασία Κυριακών και εξαιρέσιμων ημερών: μέχρι 20 
ώρες το μήνα για κάθε υπάλληλο. 

4. Για 1 οδηγό με σύμβαση Ιδιωτικού Δικαίου: αναλυτικά 
ως εξής: 

α) Υπερωριακή εργασία: μέχρι 40 ώρες το μήνα. 

β) Νυχτερινή εργασία: μέχρι 30 ώρες το μήνα. 

γ) Εργασία Κυριακών και εξαιρέσιμων ημερών: μέχρι 20 
ώρες το μήνα. 

Με την απόφαση αυτή προκαλείται δαπάνη σε βάρος 
του τακτικού προϋπολογισμού για το έτος 1998, η οποία 
θα βαρύνει τον φορέα 31 - 110 (ΥΠΕ.ΧΩ.Δ.Ε.). 

κ.α.ε. 0511 28.614.000 δρχ. περίπου προκαλούμενη 
δαπάνη) στον οποίο έχει εγγραφεί πίστωση 32.000.000 
δρχ. 

κ.α.α. 0512 (27.112.800 δρχ. περίπου προκαλούμενη 
δαπάνη) στον οποίο έχει εγγράφει πίστωση 30.000.000 
δρχ. 

κ.α.ε. 0521 (6.420.000 δρχ. περίπου προκαλούμενη 
δαπάνη) στον οποίο έχει εγγράφει πίστωση 8.000.000 
δρχ. 

κ.α.ε. 0522 (5.832.000 δρχ. περίπου προκαλούμενη 
δαπάνη) στον οποίο έχει εγγραφεί πίστωση 8.000.000 
δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουλίου 1998 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ 

Ν. ΧΡΙΣΤΟΔΟΥΛΑΚΗΣ ΚΩΝ. ΛΑΛΙΩΤΗΣ 

-ψ- 

Αριθ. 1083734/1357/Α001 (3) 

Παράταση προθεσμιών απόδοσης Φ.Μ.Υ. στις Δ.Ο.Υ. 

Νέας Σμύρνης Β' Καλλιθέας και Νέας Ιωνίας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 57 και 59 παράγραφοι 1,2 
και 8 του Ν. 2238/1994 (ΦΕΚ 151 Α’). 

2. Την 1107147/1239/0006Α74.10.1996 (ΦΕΚ 922 
Β’) κοινή απόφαση του Πρωθυπουργού και του Υπουργού 
Οικονομικών με την οποία μεταβιβάζονται αρμοδιότητες 
του Υπουργού στους Υφυπουργούς Οικονομικών. 

3. Τη διάταξη της παραγράφου 5 του άρθρου 22 του Ν. 
2020/1992 (ΦΕΚ 34 Α'), με την οποία εξουσιοδοτείται ο 
Υπουργός Οικονομικών να παρατείνει με αποφάσεις του 
προθεσμίες υποβολής φορολογικών δηλώσεων. 

4. Τις δυσχέρειες που δημιουργούνται στους φορολο¬ 
γούμενους των Δ.Ο.Υ. Νέας Σμύρνης, Β' Καλλιθέας και 
Νέας Ιωνίας για την εκπλήρωση των φορολογικών τους 
υποχρεώσεων κατά τις ημερομηνίες 15,16 και 17 Ιουλίου 
1998, λόγω έναρξης της παραγωγικής λειτουργίας των 
Δ.Ο.Υ. αυτών με το σύστημα ΤΑΧΙ5. 

5. Ότι με την απόφαση αυτή δεν προκαλείται δαπάνη 
σε βάρος του κρατικού προϋπολογισμού, αποφασί¬ 
ζουμε: 

Παρατείνονται μέχρι 17.7.1998, 20.7.1998, 21.7.1998 
και 22.7.1998 οι προθεσμίες απόδοσης φόρου μισθωτών 
υπηρεσιών στις Δ.Ο.Υ. Νέας Σμύρνης, Β’ Καλλιθέας και 
Νέας Ιωνίας, που κανονικά λήγουν 15.7.1998,16.7.1998, 
17.7.1998 και 18.7.1998, αντίστοιχα. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουλίου 1998 

Ο ΥΦΥΠΟΥΡΓΟΣ 

Γ. ΔΡΥΣ 
-♦- 

Αριθ. Τ.3583/6199 (4) 

Αναστολή λειτουργίας Τοπικών Τελωνειακών Γραφείων 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 29, 37, 101, 189, 253, 
349, 373 και 444 παρ. 10 του Π.Δ. 551/88 (ΦΕΚ 259Α) 
«Περί Οργανισμού Νομαρχιών (Οργάνωση Οικονομικών 
Υπηρεσιών), όπως έχουν τροποποιηθεί και ισχύουν. 

2. Τις διατάξεις του άρθρου 1, παρ. 6 του Ν. 2503/97 
(ΦΕΚ 107Α) «Διοίκηση, Οργάνωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες δια¬ 
τάξεις». 

3. Την αριθμ. 1087903/1481/006Β/28.8.97 (ΦΕΚ 
779/Β) του Υπουργού Οικονομικών για τη μεταβίβαση αρ¬ 
μοδιοτήτων στους Προϊσταμένους των Περιφερειακών 
Υπηρεσιών του Υπ. Οικ., όπως τροποποιήθηκε με την 
αριθμ. 1123183/2107/0006Β/1.12.97 (ΦΕΚ 1096/Β). 

4. Του άρθρου 29Α' του Ν. 1558/1985 «Κυβέρνηση και 
Κυβερνητικά όργανα» (137Α'), όπως προστέθηκε με το 
άρθρο 27 του Ν. 2081/92 «Ρύθμιση του θεσμού των Επι¬ 
μελητηρίων, τροποποίηση των διατάξεων του Ν. 1712/87 
για τον εκσυγχρονισμό των Επαγγελματικών Οργανώσεων 
των Εμπόρων, Βιοτεχνών και λοιπών επαγγελματιών και 
άλλες διατάξεις» (154Α) και τροποποιήθηκε με το άρθρο 1 
παρ. 2α του Ν. 2469/97 «Περιορισμός και βελτίωση της 
αποτελεσματικότητας των κρατικών δαπανών και άλλες 
διατάξεις (38Α). 

5. Την αριθμ. 1107147/1239/006Α/4.10.96 κοινή 
Απόφαση του Πρωθυπουργού και του Υπουργού Οικονο¬ 
μικών περί ανάθεσης αρμοδιοτήτων Υπουργού Οικονομι¬ 
κών στους Υφυπουργούς Οικονομικών. 

6. Το γεγονός ότι, από τις διατάξεις της Απόφασης αυ¬ 
τής δεν προκαλείται δαπάνη σε βάρος του κρατικού Προϋ¬ 
πολογισμού, αποφασίζουμε: 

Α) Αναστέλλουμε τη λειτουργία από 1.9.98 των παρα¬ 
κάτω Τοπικών Τελωνειακών Γραφείων, λόγω ελλείψεως 
ουσιαστικού αντικειμένου του και μικρής απόστασής τους 
από άλλες Τελωνειακός Αρχές: 

1. Τ.Τ.Γ. ΛΙΜΕΝΟΣ ΜΕΣΟΓΑΙΑΣ (Ν.Αν. Αττικής) 

2. Τ.Τ.Γ. ΠΟΡΤΟΧΕΛΙΟΥ (Ν. Αργολίδας) 

3. Τ.Τ.Γ. ΚΑΡΔΑΜΑΙΝΑΣ (Ν. Δωδεκανήσου) 

4. Τ.Τ.Γ. ΚΕΡΑΜΩΤΗΣ (Ν. Καβάλας) 

5. Τ.Τ.Γ. ΚΙΜΩΛΟΥ (Ν. Κυκλάδων) 

6. Τ.Τ.Γ. ΠΑΡΓΑΣ (Ν. Πρεβέζης) 

7. Τ.Τ.Γ. ΕΥΔΗΛΟΥ (Ν. Σάμου) 

Β) Οι Τελωνειακοί υπάλληλοι που υπηρετούν στα ανω¬ 
τέρω υπό αναστολή Τοπικά Τελωνειακό Γραφεία, ως τε¬ 
λευταίοι Προϊστάμενοι αυτών, να μεριμνήσουν τόσο για 
την παράδοση, με σχετικό πρωτόκολλο παράδοσης και 
παραλαβής, του αρχείου και υλικού (συμπεριλαμβανομέ¬ 
νου του οπλισμού και των πυρομαχικών τους) στους Προϊ¬ 
σταμένους των Τελωνείων υπαγωγής τους, όσο και για τη 

σύνταξη και υποβολή αρμοδίως των σχετικών ενιαυσίων 
λογαριασμών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουλίου 1998 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 

-Φ- 

Αριθ. 61129 (5) 

Ρύθμιση θεμάτων που ανακύπτουν από την εφαρμογή του 

συστήματος πληρωμής των συντάξεων και βοηθημά¬ 
των του Δημοσίου μέσω Τραπεζικών λογαριασμών 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1 .Τις διατάξεις του άρθρου 19 του 2592/98 (ΦΕΚ57). 

2. Τις διατάξεις του άρθρου 1 του Ν. 2303/95 (ΦΕΚ 80). 

3. Την από 30.12.1997 σύ μβαση μεταξύ του Ελληνικού 
Δημοσίου, της'Ενωσης Ελληνικών Τραπεζών και της ΔΙΑΣ 
Α.Ε. 

4. Την ανάγκη ρυθμίσεως διαφόρων θεμάτων που ανα¬ 
κύπτουν από την καθιέρωση του συστήματος πληρωμής 
των συντάξεων και βοηθημάτων, που καταβάλλει το Δημό¬ 
σιο, μέσω Τραπεζικών λογαριασμών. 

5. Την από 22 Ιουνίου 1998 γνωμοδότηση της Ολομέ¬ 
λειας του Ελεγκτικού Συνεδρίου (πρακτικά της 18ης Γενι¬ 
κής Συνέλευσης). 

6. Την 1107147/1239/0006Α/4.10.96 (ΦΕΚ 922 Β') 
απόφαση του Πρωθυπουργού και Υπουργού Οικονομικών 
«Ανάθεση αρμοδιοτήτων κ.λπ.». 

7. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού, απο¬ 
φασίζουμε: 

ΜΕΡΟΣ ΠΡΩΤΟ 

ΑΝΟΙΓΜΑ ΛΟΓΑΡΙΑΣΜΩΝ - ΠΑΡΕΠΟΜΕΝΑ ΘΕΜΑΤΑ 
Άρθρο 1 

Άνοιγμα λογαριασμού 

1. Για την πληρωμή μέσω πιστωτικών ιδρυμάτων των συ¬ 
ντάξεων ή βοηθημάτων που καταβάλλει το Δημόσιο, οι δι¬ 
καιούχοι οφείλουν πριν από τη συνταξιοδότησή τους να 
ανοίξουν λογαριασμό σ' ένα από τα πιστωτικά ιδρύματα 
που μετέχουν στα «ΔΙΑΤΡΑΠΕΖΙΚΑ ΣΥΣΤΗΜΑΤΑ Α.Ε.» 
(ΔΙΑΣ Α.Ε.), στον οποίο θα πιστώνεται η σύνταξή τους και 
τον οποίο γνωστοποιούν στην αρμόδια Διεύθυνση Συντά¬ 
ξεων του Γενικού Λογιστηρίου του Κράτους (Γ.Λ.Κ.) μαζί 
με τον αριθμό φορολογικού μητρώου (ΑΦΜ) και τον 
αριθμό του δελτίου αστυνομικής ταυτότητάς τους. 

Η γνωστοποίηση γίνεται με την αποστολή, μαζί μετ α δι- 
καιολογητικά κανονισμού σύνταξης και των εξής δικαιολο- 
γητικών που είναι απαραίτητα για την πληρωμή της σύντα- 
ξης: 

α) Φωτοτυπία της σελίδας του βιβλιαρίου στην οποία 
φαίνεται ο αριθμός του λογαριασμού του υποψηφίου συ¬ 
νταξιούχου. 

β) Φωτοτυπία της αστυνομικής ταυτότητας (και των δύο 
όψεων) και 

γ) Φωτοτυπία του εκκαθαριστικού σημειώματος της αρ¬ 
μόδιας Δ.Ο.Υ. (Εφορίας) ή άλλου στοιχείου (βεβαίωση φο¬ 
ρολογικής ενημερότητας, δήλωση φορολογίας εισοδήμα¬ 


τος κ.λπ.) από το οποίο να φαίνεται το ονοματεπώνυμο και 
ο αριθμός φορολογικού μητρώου. 

Άρθρο 2 

Άνοιγμα λογαριασμού από τους ήδη συνταξιούχους 

Για τους ήδη συνταξιούχους ή βοηθηματούχους το 
άνοιγμα του λογαριασμού πρέπει να γίνει το αργότερο μέ¬ 
χρι 31 Οκτωβρίου 1998, σύμφωνα με το αποσταλέν σ’ αυ¬ 
τούς από το Υπουργείο Οικονομικών έντυπο ανοίγματος 
λογαριασμού και τις σχετικές οδηγίες που το συνοδεύ¬ 
ουν. 

Άρθρο 3 

Ενέργειες πιστωτικών ιδρυμάτων 

1. Το κάθε πιστωτικό ίδρυμα δημιουργεί μηχανογρα¬ 
φικό αρχείο των συνταξιούχων που το επέλεξαν και το δια¬ 
βιβάζει την 3η κάθε μήνα, αρχής γενομένης από το μήνα 
Ιούνιο και μέχρι την 3η Νοεμβρίου 1998 στη ΔΙΑΣ Α.Ε. Αν 
η 3η κάποιου μήνα είναι αργία το αρχείο διαβιβάζεται την 
επόμενη εργάσιμη ημέρα. 

Το κατά τα ανωτέρω αρχείο θα περιέχει: α) το ονοματε¬ 
πώνυμο κάθε συνταξιούχου, β) τη διεύθυνση κατοικίας 
του (οδό, αριθμό, ταχυδρομικιό κώδικα, πόλη ή χωριό), γ) 
τον αριθμό μητρώου σύνταξης (ΑΜΣ), δ) τον αριθμό φορο¬ 
λογικού μητρώου (ΑΦΜ) εφόσον υπάρχει, ε) τον αριθμό 
λογαριασμού, στ) τον αριθμό δελτίου αστυνομικής ταυτό¬ 
τητας και ζ) το έτος γέννησης. 

2. Η ΔΙΑΣ Α.Ε. αφού συγκεντρώσει όλα τα αρχεία, προ¬ 
βαίνει στους απαραίτητους μηχανογραφικούς ελέγχους 
ως προς τη μοναδικότητα εμφάνισης του ΑΜΣ σ’ όλα τα 
πιστωτικά ιδρύματα και τη μοναδικότητα εμφάνισης του 
αριθμού λογαριασμού και εκδίδει συνολικό αρχείο το 
οποίο και παραδίδει στο Υπουργείο Οικονομικών (ΚΕ- 
ΠΥΟ). 

Άρθρο 4 

Ενέργειες ΚΕΠΥΟ 

1. Το Κέντρο Πληροφορικής Υπουργείου Οικονομικών 
(ΚΕΠΥΟ) ενεργεί με βάση το αρχείο της ΔΙΑΣ Α.Ε. τους 
αναγκαίους μηχανογραφικούς ελέγχους, ενημερώνει και 
εκδίδει το ΜΑ5ΤΕΒ (βασικό) αρχείο των συνταξιούχων. 

2. Το αρχείο αυτό το ΚΕΠΥΟ το παραδίδει στη ΔΙΑΣ 
Α.Ε. η οποία το διανέμει στα μέλη της, κατά πιστωτικό 
ίδρυμα. 

Άρθρο 5 

Εντολές πίστωσης 

Για τις εντολές πίστωσης των λογαριασμών των συντα¬ 
ξιούχων στα πιστωτικά ιδρύματα με τα ποσά της σύνταξής 
τους ακολουθείται το ακόλουθο χρονοπρόγραμμα: στις 15 
κάθε μήνα το ΚΕΠΥΟ αποστέλλει το αρχείο των συντα¬ 
ξιούχουν στη ΔΙΑΣ Α.Ε., στις 17 η ΔΙΑΣ Α.Ε. αποστέλλει το 
αρχείο στα πιστωτικά ιδρύματα και στις 24 κάθε μήνα 
ενεργοποιούνται οι εντολές πίστωσης. 

Άρθρο 6 

Ημερομηνία πίστωσης των λογαριασμών - πληρωμές 

1. Οι συντάξεις κάθε μήνα θα πιστώνονται στους οι¬ 
κείους λογαριασμούς στις 24 του προηγούμενου μήνα. 
Από την ημερομηνία αυτή οι συνταξιούχοι μπορούν να 
αναλμβάνουν τη σύνταξή τους. Σε περίπτωση αργίας κατά 
την εν λόγω ημερομηνία, η πίστωση και η πληρωμή της σύ¬ 
νταξης γίνεται την αμέσως προηγούμενη εργάσιμη ημέρα. 
Η ημερομηνία πίστωσης της σύνταξης στον οικείο λογά- 

ριασμδ θεωρείται για το Δημόσιο και ως ημερομηνία πλη¬ 
ρωμής αυτής, ανεξάρτητα από το χρόνο ανάληψής της εκ 
μέρους του δικαιούχου. 

2. Το ΚΕΠΥΟ θα αποστέλλει το ΜΑ3ΤΕΒ αρχείο των 
συνταξιούχων στη ΔΙΑΣ Α.Ε. εννέα (9) ημέρες πριν από 
την ημερομηνία πληρωμής. 

Αρθρο 7 

Μη άνοιγμα λογαριασμού 

1. Αν κάποιος που είναι ήδη συνταξιούχος ή καταστεί 
συνταξιούχος μέχρι 31.7.1998 δεν ανοίξει λογαριασμό, η 
σύνταξή του θα πληρώνεται για ορισμένο χρονικό διά¬ 
στημα που δεν μπορεί να υπερβεί την 30.11.1998 με 
εντολή πληρωμής σε πιστωτικό Ιδρυμα που θα του γνω¬ 
στοποιείται από το ΚΕΠΥΟ. 

2. Με την παρέλευση της 31 .IX). 1998 χωρίς ο δικαιού¬ 
χος να έχει ανοίξει λογαριασμό αναστέλλεται η καταβολή 
της σύνταξής του, μέχρις ότου προβεί στο άνοιγμα λογα¬ 
ριασμού, τον οποίο και θα γνωστοποιήσει στην αρμόδια 
Διεύθυνση Συντάξεων του Γ.Λ.Κ. δια της αποστολής φω¬ 
τοτυπίας της σελίδας του βιβλιαρίου του στην οποία θα 
εμφανίζεται ο αριθμός αυτός. Στην περίπτωση αυτή η σύ¬ 
νταξη επανακαταβάλλεται από τότε που άρχισε η αναστο¬ 
λής της. 

3. Η διαδικασία του άρθρου 3 εφαρμόζεται και στις πε¬ 
ριπτώσεις των ήδη συνταξιούχων της παρ. 1 του παρόντος 
που θα ανοίξουν λογαριασμό μέχρι τις 31.10.1998. Η απο¬ 
στολή και ο έλεγχος των αρχείων στην περίπτωση αυτή 
μεταξύ πιστωτικών ιδρυμάτων, ΔΙΑΣ Α.Ε. και ΚΕΠΥΟ θα 
γίνεται την τρίτη ημέρα κάθε μήνα και αν αυτή είναι κατά 
νόμον αργία την αμέσως επόμενη εργάσιμη. 

Αρθρο 8 

Εντολές Πληρωμής 

1. Εκτός από τις περιπτώσεις του προηγούμενου άρ¬ 
θρου, με εντολή πληρωμής καταβάλλεται η σύνταξη και 
στις περιπτώσεις: α) των συνταξιούχων που άλλαξαν 
αριθμό λογαριασμού ή πιστωτικό ίδρυμα και μέχρι να ενη¬ 
μερωθεί το αρχείο του ΚΕΠΥΟ και β) των απορρίψεων της 
εντολής πίστωσης από τα πιστωτικά ιδρύματα για οποιον- 
δήποτε άλλο λόγο και μέχρις ότου τακτοποιηθεί η εκκρε¬ 
μότητα. 

2. Το ΚΕΠΥΟ στις ανωτέρω περιπτώσεις εκτυπώνει και 
αποστέλλει σε κάθε συνταξιούχο εντολή πληρωμής της 
σύνταξής του στην οποία είναι εκτυπωμένος ο ΙΟψήφιος 
αριθμός μητρώου, το ονοματεπώνυμο του συνταξιούχου, 
ο μήνας στον οποίο αντιστοιχεί η σύνταξη και το πληρωτέο 
ποσό. Σε ειδικό χώρο του εντύπου της εντολής πληρωμής 
μπορεί να αναγράφονται ενημερωτικές οδηγίες για το συ¬ 
νταξιούχο. 

3. Η εντολή πληρωμής έχει καταληκτική προθεσμία, η 
οποία δεν μπορεί να είναι μεγαλύτερη για μεν τους ήδη 
συνταξιούχους που δεν θα ανοίξουν λογαριασμό, σύμ¬ 
φωνα με τα οριζόμενα στο άρθρο 2, της 30 Νοεμβρίου 
1998, για δε τις λοιπές περιπτώσεις των τριών μηνών από 
την έκδοσή της. 

Ο συνταξιούχος μπορεί να πληρώνεται τη σύνταξή του 
μέχρι την ημερομηνία που φέρει η εντολή πληρωμής. 
Μετά την ημερομηνία αυτή η εντολή πληρωμής καθίστα¬ 
νται άκυρη. 

4. Στα στοιχεία που στέλνει το ΚΕΠΥΟ προς τα πιστω¬ 
τικά ιδρύματα σχετικά με τις εντολές πληρωμής περιλαμ¬ 


βάνονται, υποχρεωτικά, και τα εξής: α) το ονοματεπώνυμο 
του δικαιούχου, β) ο 10ψήφιος αριθμός μητρώου του, γ) το 
έτος και ο μήνας πληρωμής (με κατάλληλη κωδικοποίηση 
για τις έκτακτες παροχές), δ) η ημερομηνία έκδοσης και 
λήξης ισχύος της εντολής, και ε) το πληρωτέο ποσό. 

5. Οι εντολές πληρωμής ακολούθούν το χρονοπρό- 
γραμμα των εντολών πιστώσεων των λογαριασμών. Συγκε¬ 
κριμένα: α) στις 15 κάθε μήνα το ΚΕΠΥΟ στέλνει το σχε¬ 
τικό αρχείο στη ΔΙΑΣ Α.Ε., β) στις 17 κάθε μήνα η ΔΙΑΣ 
Α.Ε. στέλνει το αρχείο στα οικεία πιστωτικά ιδρύματα και 
γ) στις 24 κάθε μήνα γίνεται ενεργοποίηση των εντολών 
στο δίκτυο των πιστωτικών ιδρυμάτων, οπότε και θα υπάρ¬ 
χει δυνατότητα πληρωμής των συνταξιούχων, με εξαίρεση 
όσες από τις εντολές αυτές προέρχονται από απορρίψεις 
εντολής πίστωσης, στις οποίες η πληρωμή θα είναι δυνατή 
από τις 25 κάθε μήνα. 

6. Τα'πιστωτικά ιδρύματα θα πιστώνονται στους οι¬ 
κείους λογαριασμούς τους με την ναΙβυτ (ημερομηνία 
αξίας) που ισχύει για τις πιστώσεις λογαριασμών. 

7. Η επιστροφή από τα πιστωτικά ιδρύματα στο Δημόσιο 
του ποσού των ανεκτέλεστων εντολών οι οποίες αφορούν 
τους συνταξιούχους της παρ. 1 του άρθρου 6 που δεν 
άνοιξαν λογαριασμό, θα γίνει την 1.12.1998, στις δε λοι¬ 
πές περιπτώσεις την επόμενη της λήξης της τρίμηνης 
προθεσμίας με παράλληλη ενημέρωση του ΚΕΠΥΟ. 

Την ευθύνη παρακολούθησης της λήξης των εντολών 
και της ενημέρωσης της ανάκλησής τους έχει το ΚΕΠΥΟ, 
το οποίο ενημερώνει τις αρμόδιες Διευθύνσεις Συντάξεων 
και τη Δ24 Λογαριασμών του Δημοσίου του Γ.Λ.Κ., για τις 
δικές τους περαιτέρω ενέργειες. 

Άρθρο 9 

Ασφαλιστικές δικλείδες 

1. Για τη διασφάλιση του συστήματος υπάρχει οπωσδή¬ 
ποτε στο αρχείο και ελέγχεται από τους εμπλεκομένους 
φορείς: α) ο αριθμός μητρώου σύνταξης των δικαιούχων, 
β) ο κωδικός κατηγορίας της σύνταξής τους, γ) ο κωδικός 
φορέα και δ) ο αλγόριθμος ελέγχου. 

2. Η ΔΙΑΣ Α.Ε. υποχρεούται να γνωστοποιήσει στο ΚΕ¬ 
ΠΥΟ τους αλγόριθμους που χρησιμοποιούν τα πιστωτικά 
ιδρύματα - μέλη της για τον έλεγχο του εΙτβοΚ άίςίΐ (ψηφίο 
ελέγχου) των αριθμών των λογαριασμών. Ομοίως το ΚΕ¬ 
ΠΥΟ υποχρεούται να γνωστοποιήσει στη ΔΙΑΣ Α.Ε. τους 
αλγόριθμους των οΙιβοΙ< άίςίΐε των ΑΜΣ και ΑΦΜ. 

Άρθρο 10 

Κλείσιμο λογαριασμών 

1. Το κλείσιμο, κατ’ εντολή του δικαιούχου, το λογαρια¬ 
σμού, στον οποίο πιστώνεται η σύνταξή του, πραγματο¬ 
ποιείται μετά τρίμηνο από την επίδοση της εντολής κλεισί¬ 
ματος. Σε ειδικές περιπτώσεις (απώλεια βιβλιαρίου κ.λπ.) 
το κλείσιμο μπορεί κατ’ εντολή του δικαιούχου να πραγμα¬ 
τοποιηθεί αμέσως, οπότε, μέχρις ότου αρχίσει να πιστώ¬ 
νεται ο νέος λογαριασμός, η εντολή πίστωσης μετατρέπε- 
ται σε εντολή πληρωμής. 

2. Κλείσιμο λογαριασμού με απόφαση της τράπεζας δεν 
μπορεί να γίνει ως προς το σκέλος της πίστωσης μέχρι να 
ανοιχθεί νέος λογαριασμός. Σε ειδικές περιπτώσεις μπο¬ 
ρεί να κλείσει αμέσως ο λογαριασμός, οπότε η πίστωση θα 
μετατρέπεται σε εντολή πληρωμής. 

Αρθρο 11 

Επιστροφή αχρεωστήτως καταβληθέντων 
(πιστωθέντων) ποσών 

1. Στις περιπτώσεις αχρεώστητης πίστωσης λογαρια¬ 
σμού μετά το θάνατο του δικαιούχου, το ΚΕΠΥΟ εκδίδει 
κάθε μήνα και εφόσον συντρέχει περίπτωση μηχανογρα¬ 
φικό «αρχείο αχρεωστήτως πιστωθέντων ποσών», στο 
οποίο περιλαμβάνονται, εκτός των άλλων, το ονοματεπώ¬ 
νυμο των θανόντων συνταξιούχων, ο αριθμός λογαριασμού 
τους, ο 1Οψήφιος αριθμός μητρώου τους και το ποσό 
απαίτησης κατά συνταξιούχο. Το αρχείο αυτό διαβιβάζεται 
στα οικεία πιστωτικά ιδρύματα μέσω της ΔΙΑΣ Α.Ε. 

2. Τα πιστωτικά ιδρύματα χρεώνουν τους οικείους λογα¬ 
ριασμούς τους και απαντούν στη ΔΙΑΣ Α.Ε. και αυτή στο 
ΚΕΠΥΟ για την επιτυχή χρέωση ή, αν δεν επαρκεί το υπό¬ 
λοιπο του λογαριασμού, με το ποσό που χρεώθηκε. Στην 
τελευταία αυτή περίπτωση, καθώς και στην περίπτωση 
που δεν υπάρχει καθόλου υπόλοιπο στο λογαρισμό, το 
ΚΕΠΥΟ ενημερώνει τις αρμόδιες Διευθύνσεις Συντάξεων 
για την αναζήτηση του μη επιστραφέντος ποσού σύμφωνα 
με τη νόμιμη διαδικασία. 

3. Οι χρεώσεις γίνονται κατά το ακόλουθο χρονοπρό- 
γραμμα: α) στις 15 κάθε μήνα αποστολή αρχείου χρεώ- 
σεων από το ΚΕΠΥΟ στη ΔΙΑΣ Α.Ε., β) στις 17 κάθε μήνα 
αποστολή αρχείου χρεώσεων από τη ΔΙΑΣ Α.Ε. στα οικεία 
πιστωτικά ιδρύματα και γ) στις 24 κάθε μήνα αποστολή 
απαντήσεων επί των χρεώσεων από τα πιστωτικά ιδρύ¬ 
ματα προς τη ΔΙΑΣ Α.Ε. και από τη ΔΙΑΣ Α.Ε. προς το ΚΕ¬ 
ΠΥΟ. 

4. Για τις πραγματοποιηθείσες χρεώσεις χρεώνονται οι 
οικείο λογαριασμοί των πιστωτικών ιδρυμάτων και πιστώ¬ 
νεται ο λογαριασμός 200 του Δημοσίου στις 24 κάθε μήνα. 

Αρθρο 12 

Ενημέρωση συνταξιούχων 

1. Κάθε τρίμηνο το ΚΕΠΥΟ στέλνει στη διεύθυνση κα¬ 
τοικίας κάθε συνταξιούχου εκκαθαριστικό σημείωμα, το 
οποίο περιλαμβάνει αναλυτικά για κάθε έναν από τους 
τρεις προηγούμενους μήνες και συγκεντρωτικά για το τρί¬ 
μηνο το ακαθάριστο ποσό της σύνταξής του, τις κρατήσεις 
αναλυτικά και το καθαρό ποσό με το οποίο πιστώθηκε ο 
λογαριασμός του. 

Σε ιδιαίτερη στήλη περιλαμβάνονται και τα τυχόν ανα¬ 
δρομικά ποσά που πήρε ο συνταξιούχος. Στην ίδια σελίδα 
του σημειώματος αυτού και με εμφανή στοιχεία αναγρά¬ 
φονται πληροφορίες για τις υποχρεώσεις των συνταξιού¬ 
χων. 

2. Για τη θεώρηση του βιβλιαρίου νοσηλείας των συντα¬ 
ξιούχων το ΚΕΠΥΟ στέλνει τον Ιανουάριο κάθε χρόνου 
σχετικό σημείωμα σε κάθε συνταξιούχο το οποίο περιλαμ¬ 
βάνει: το ονοματεπώνυμο, τον ΑΜΣ, τη διεύθυνσή του, 
βεβαίωση ότι γίνονται κρατήσεις από τη σύνταξή του για 
υγειονομική περίθαλψη και ένδειξη ότι ισχύει για τη θεώ¬ 
ρηση του βιβλιαρίου του. 

3. Γ ια την υποβολή της δήλωσης φορολογίας εισοδήμα¬ 
τος, το ΚΕΠΥΟ στέλνει κάθε Ιανουάριο στους συνταξιού¬ 
χους ατομικές βεβαιώσεις με τα προβλεπόμενα από τη νο¬ 
μοθεσία ποσά της σύνταξης που έλαβαν κατά τον προη¬ 
γούμενο χρόνο. 


. ΜΕΡΟΣ ΔΕΥΤΕΡΟ 
ΚΑΤΑΣΤΑΣΕΙΣ - ΔΙΚΑΙΟΛΟΓΗΤΙΚΑ 

Άρθρο 13 

Μηνιαίες καταστάσεις 

Το ΚΕΠΥΟ κάθε μήνα δημιουργεί ή εκδίδει, κατά περί¬ 
πτωση: 

α) Αρχείο των συνταξιούχων και βοηθηματούχων κατά 
κατηγορία και αριθμό μητρώου σύνταξης. Το αρχείο αυτό 
περιέχει: 1) τον ΑΜΣ, 2) το ονοματεπώνυμο του συντα¬ 
ξιούχου, 3) τη διεύθυνση κατοικίας, 4) τον ΑΦΜ, 5) τον 
αριθμό λογαριασμού και το οικείο πιστωτικό ίδρυμα, 6) 
αναλυτικά το ακαθάριστο ποσό της σύνταξης, 7) τις κρα¬ 
τήσεις (αναλυτικά), 8) το καθαρό πληρωτέο ποσό, 9) αν η 
εντολή πίστωσης μετατράπηκε σε εντολή πληρωμής, 10) 
αν η εντολή πληρωμής εκτελέσθηκε ή όχι, 11) αν ζητή¬ 
θηκε από τα πιστωτικά ιδρύματα η επιστροφή των αχρεω¬ 
στήτως πιστωθέντων ποσών μετά το θάνατο συνταξιούχου 
και 12) αν τα ποσά αυτά επεστράφησαν στο Δημόσιο. 

β) Καταστάσεις για πληρωμές διατροφών κατά Δ.Ο.Υ. 
και αλφαβητική σειρά των δικαιούχων σε τέσσερα (4) αντί¬ 
γραφα, από τα οποία τα τρία (3) προορίζονται για την αρ¬ 
μόδια Δ.Ο.Υ. και το ένα (1) για την αρμόδια Διεύθυνση των 
Συντάξεων. 

γ) Καταστάσεις για κατασχέσεις λόγω χρεών προς το 
Δημόσιο, όπως ανωτέρω, σε δύο αντίγραφα οι οποίες κοι¬ 
νοποιούνται στις αρμόδιες Δ.Ο.Υ. 

δ) Καταστάσεις δανείων κατά ταμείο και αλφαβητική 
σειρά των συνταξιούχων τις οποίες και αποστέλλει στο 
κατά περίπτωση αρμόδιο ταμείο. 

ε) Καταστάσεις με τις κρατήσεις υπέρ τρίτων, όπου 
τούτο είναι αναγκαίο, για την ενημέρωση των δικαιούχων 
Ειδικών Ταμείων, ΝΠΔΔ κ.λπ. 

στ) Συγκεντρωτικές καταστάσεις εις διπλούν (για τις αρ¬ 
μόδιες Διευθύνσεις Συντάξεων και το Ελεγκτικό Συνέ¬ 
δριο) κατά κατηγορία συνταξιούχων, οι οποίες περιλαμβά¬ 
νουν τον αριθμό των συνταξιούχων της κάθε κατηγορίας, 
το συνολικό μηνιαίο ακαθάριστο ποσό σύνταξης, το ποσό 
των κρατήσεων (αναλυτικά) και το καθαρό ποσό με το 
οποίο πιστώθηκαν οι λογαριασμοί τους. 

ζ) Τις καταστάσεις του άρθρου 15 (για την υπηρεσία Συ¬ 
ντάξεων, το Ελεγκτικό Συνέδριο και τη Δ24). 

Άρθρο 14 

Ετήσιες καταστάσεις 

Το ΚΕΠΥΟ εκτυπώνει κάθε χρόνο εις τριπλούν (για τις 
αρμόδιες Διευθύνσεις Συντάξεων, το Ελεγκτικό Συνέδριο 
και τη Δ24) συγκεντριωτικές καταστάσεις αναλυτικά κατά 
κατηγορία συνταξιούχων οι οποίες περιλαμβάνουν το συ¬ 
νολικό αριθμό των συνταξιούχων κάθε κατηγορίας, κατά 
την 31 Δεκεμβρίου, το συνολικό ετήσιο ακαθάριστο ποσό 
σύνταξης, τις κρατήσεις και το καθαρό ποσό με το οποίο 
πιστώθηκαν οι λογαριασμοί τους. 

Άρθρο 15 

Καταστάσεις - Ενέργειες 
της Διεύθυνσης Λογαριασμών Δημοσίου (Δ24) 

1. Το ΚΕΠΥΟ, εκτός των καταστάσεων που αναφέρο- 
νται στα άρθρα 13 και 14, εκτυπώνει κάθε μήνα εις τετρα- 
πλούν. 

Α'. Για την πληρωμή των συντάξεων με πίστωση των 
προσωπικών λογαριασμών. 

α) Συγκεντρωτική κατάσταση με το καθαρό πληρωτέο 
ποσό κατά πιστωτικό ίδρυμα που μεταφέρεται για την πί¬ 
στωση των λογαριασμών των συνταξιούχων. Σε ξεχωρι¬ 
στές στήλες της κατάστασης θα αναγράφεται το ποσό της 
αμοιβής της ΔΙΑΣ Α.Ε. 

Η ίδια κατάσταση εκτυπώνεται μετά την επιστροφή του 
μαγνητικού μέσου με τις απορρίψεις των λογαριασμών 
από τα πιστωτικά ιδρύματα και περιέχει τα επιστρεφόμενα 
ποσά. 

β) Συγκεντρωτική κατάσταση η οποία περιλαμβάνει: 

- Το οικονομικό έτος. 

- Το χρονικό διάστη μα στο οποίο αναφέρεται η δαπάνη. 

-Το συνολικό ποσό που αντιστοιχεί στις πληρωμές 

(ακαθάριστο). 

- Τα συνολικά ποσά κατά κωδικό αριθμό εξόδου (κατη¬ 
γοριών συνταξιούχων). 

-Τα συνολικά ποσά κρατήσεων υπέρ του Δημοσίου 
κατά κωδικό αριθμό εσόδου. 

-Τα συνολικά ποσά των κρατήσεων για δάνεια, κατα¬ 
σχέσεις, διατροφές και υπέρ τρίτων. 

- Το καθαρό πληρωτέο ποσό. 

- Τον τόπο και την ημερομηνία έκδοσης της κατάστα¬ 
σης. 

Β'. Για την πληρωμή των συντάξεων με εντολές πληρω¬ 
μής. 

- Καταστάσεις για τις εντολές πληρωμής κατά τα οριζό¬ 
μενα ανωτέρω για τις εντολές πίστωσης. 

- Κατάσταση των ανεκτέλεστων εντολών πληρωμής της 
παρ. 7 του άρθρου 8 της παρούσας με το καθαρό ποσό 
κατά κατηγορία συνταξιούχων (πολιτικών - στρατιωτικών 
κ.λπ.) και πιστωτικά ιδρύματα. 

Γ'. Γ ια την επιστροφή αχρεωστήτως καταβληθέντων (πι- 
στωθέντων) ποσών. 

- Κατάσταση των αναζητουμένων ποσών από τα πιστω¬ 
τικά ιδρύματα με αναλυτική αναφορά των κρατήσεων υπέρ 
του Δημοσίου (κατά ΚΑΕ) και τρίτων. 

- Κατάσταση των επιστραφέντων ποσών από τα πιστω¬ 
τικά ιδρύματα κατά κατηγορία συνταξιούχων (πολιτικών - 
στρατιωτικών κ.λπ.) και πιστωτικά ιδρύματα. 

2. Η πληρωμή της ΔΙΑΣ Α.Ε. γίνεται με εντολές της Δ24, 
με βάση την κατάσταση της περιπτ. α' της παρ. 1 της πα¬ 
ρούσας. 

3. Οι εντολές και λογιστικές εγγραφές για την εμφάνιση 
των πληρωμών των συντάξεων μέσω πιστωτικών ιδρυμά¬ 
των στη δημόσια ληψοδοσία διενεργούνται με βάση τις 
ανωτέρω καταστάσεις από τη Δ24. 

Αρθρο 16 

Υπογραφή καταστάσεων 

Οι καταστάσεις που εκδίδει το ΚΕΠΥΟ φέρουν τις υπο¬ 
γραφές των αρμοδίων οργάνων αυτού και της Γ εν. Δ/νσης 
Μισθών και Συντάξεων του Γ.Λ.Κ. 

Άρθρο 17 
Εμφάνιση πληρωμής 

Οι κατά το άρθρο 15 καταστάσεις αποτελούν δικαιολο- 
γητικά εγγραφής στα έσοδα και έξοδα του προϋπολογι¬ 
σμού και υποβάλλονται στο Ελεγκτικό Συνέδριο. 


Αρθρο 18 

Δικαιολογητικά για το Ελεγκτικό Συνέδριο 

0 

Δικαιολογητικά της δαπάνης πληρωμής των συντάξεων 
και βοηθημάτων του Δημοσίου μέσω τραπεζικών λογαρια¬ 
σμών αποτελούν για το Ελεγκτικό Συνέδριο κατά περί¬ 
πτωση: 

α) Γ ια τις πληρωμές με εντολές πίστωσης των προσωπι¬ 
κών λογαριασμών οι σχετικές εντολές όπως εμφανίζονται 
στις καταστάσεις της περίπτ. Α' της παρ. 1 του άρθρου 15 
της παρούσας. 

β) Για τις πληρωμές με εντολές πληρωμής οι σχετικές 
εντολές, όπως εμφανίζονται στις καταστάσεις της περίπτ. 
Β’ της παρ. 1 του άρθρου 15 της παρούσας. 

Αρθρο 19 

Οι καταστάσεις που αναφέρονται στην απόφαση αυτή 
μπορεί να περιλαμβάνονται και σε μαγνητικά μέσα. 

ΜΕΡΟΣ ΤΡΙΤΟ 

ΕΝΑΡΞΗ ΕΦΑΡΜΟΓΗΣ 

Άρθρο 20 

Η πληρωμή μέσω τραπεζικών λογαριασμών των συντά¬ 
ξεων και βοηθημάτων που καταβάλλει το Δημόσιο ορίζεται 
να αρχίσει με τη σύνταξη του μηνάς Ιουλίου (24 Ιουνίου). 

Άρθρο 21 

Η απόφαση αυτή που ισχύει, αν δεν ορίζεται διαφορε¬ 
τικά στις επ^μέρους διατάξεις, από την έναρξη ισχύος του 
Ν. 2592/1998 (18.3.1998) να δημοσιευθεί στην Εφημε¬ 
ρίδα της Κυβερνήσεως. 

Αθήνα, 7 Ιουλίου 1998 

ο υφυπουργός: 

ΝΙΚ. ΧΡΙΣΤΟΔΟΥΛΑΚΗΣ 

-♦- 

Αριθ. 2030 (6) 

Αναγνώριση Κυνηγετικού Συλλόγου Ζαγορίου ως συνερ- 
γαζομένου μετά του Υπ. Γεωργίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις: 

α) Του Ν. 2503/97 «Περί Διοίκησης - οργάνωσης, στε- 
λέχωσης της Περιφέρειας, ρύθμιση θεμάτων για την το¬ 
πική αυτοδιοίκηση και άλλες διατάξεις». 

β) Του άρθρου 266 Ν.Δ. 86/69 «Περί δασικού κώδικα» 
καθώς και του άρθρου 11 Ν. 177/75 «Περί αντικαταστά- 
σεως και συμπληρώσεως διατάξεων του Ν.Δ. 86/69». 

γ) Του Π. Δ. 94/93 σε συνδυασμό με εκείνες του άρθρου 
1 του Ν. 3036/92 «Περί μεταβιβάσεως αρμοδιοτήτων 
στους Νομάρχες». 

2. Την αριθ. 25234/1637/76 απόφαση Υπ. Γεωργίας 
«Περί εγκρίσεως καταστατικού Κυνηγετικών Συλλόγων». 

3. Την αριθ. 60539/863/21.2.95 εγκύκλιο διαταγή Υπ. 
Γεωργίας «Περί αναγνωρίσεως νέων Κ.Σ. ως συνεργαζο- 
μένων μετά του Υπ. Γεωργίας». 

4. Το με αριθ. 128/28.4.98 έγγραφο του υπό ίδρυση 
Κυνηγετικού Συλλόγου, μαζί με τα σχετικά δικαιολογη- 
τικά. 

5. Την αριθ. 2893/20.5.93 αναφορά - πρόταση του Δα¬ 
σαρχείου Ιωαννίνων «Περί αναγνωρίσεως νέου Κυνηγετι¬ 
κού Συλλόγου Ζαγορίου». 

6. Το γεγονός ότι, η ίδρυση του νέου Κυνηγετικού Συλ¬ 
λόγου, εξυπηρετεί το δημόσιο συμφέρον και θα συμβάλει 
αποφασιστικά στην ανάπτυξη - διατήρηση και προστασία 
του κυνηγετικού πλούτου της περιοχής, αποφασίζουμε: 

1. Αναγνωρίζουμε νέο Κυνηγετικό Σύλλογο, με επωνυ¬ 
μία «Κυνηγετικός Σύλλογος Ζαγορίου» με έδρα την Κοινό¬ 
τητα Κήπων Ζαγορίου και με περιφέρεια τα χωριά της πε¬ 
ριοχής Ζαγορίου που ανήκουν στην περιοχή ευθύνης των 
Δασονομείων Σκαμνελίου, Κήπων και Δασοφυλάκειου Λε- 
πτοκαρυάς. 

2. Ο Σύλλογος ως συνεργαζόμενος μετά του Υπουρ¬ 


γείου Γεωργίας, λειτουργεί υπό την εποπτεία του και σύμ¬ 
φωνα με το καταστατικό του. 

3. Ο Σύλλογος ανήκει οργανικά και διοικητικά στην Ε' 
Κυνηγετική Ομοσπονδία Ηπείρου, με όλες τις εκ τούτης 
απορρέουσες υποχρεώσεις και δικαιώματα και θα πρέπει 
να μεριμνήσει για την αποκατάσταση επαφής και ενημέ¬ 
ρωσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 14 Ιουλίου 1998 

Με εντολή Γ εν. Γ ραμματέα Περιφέρειας 
Ο Διευθυντής Δασών 
ΔΗΜΗΤΡΙΟΣ ΚΙΤΣΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


